ડુમારિયાગંજ, 6 મેઃ ભાજપના પીએમ પદના ઉમેદવાર નરેન્દ્ર મોદી દ્વારા આજે ઉત્તર પ્રદેશના ડુમારિયાગંજમાં ચૂંટણી સભા સંબોધવામાં આવી હતી. જેમાં તેમણે પ્રિયંકા ગાંધી વાડ્રાએ કરેલા ‘નીચ રાજકારણ'ના સંબોધન અંગે જોરદાર પ્રહારો કર્યા હતા. તેઓ સત્ય સાંભળી નથી શકતા એટલા માટે આ પ્રકારના શબ્દોનો પ્રયોગ કરી રહ્યાં છે. નીચલી જાતિના છીએ તેનો અર્થ એ નથી કે અમારું આ પ્રકારે અપમાન કરવામાં આવે. આ સાથે જ તેમણે એ પણ કહ્યું હતું કે, દેશને ભ્રષ્ટાચાર મુક્ત કરવા ખેડૂતોની આત્મ હત્યા રોકવી તેને નીચ રાજકારણ કહેવાય તો મને એ મંજૂર છે. તેમણે વધુમાં કહ્યું કે, નીચી જાતિમાં જન્મ્યો છું પરંતુ મારું રાજકારણ નિમ્ન નથી.